als_Latn dik_Latn tur_Latn
Vetëm pak çaste pas refuzimit zyrtar qe kreu i qeverise shqiptare Edi Rama i beri kërkesës se ShBA-se për shkatërrimin e armeve kimike ne territorin tone, erdhi edhe reagimi i Ambasadës Amerikane ne Tirane. Sipas përfaqësisë se Uashingtonit ne vendin tone, SHBA shprehet se respekton vendimin e zotit Rama.
“E respektojmë vendimin e kryeministrit. Shtetet e Bashkuara e vlerësojnë faktin qe qeveria e Shqipërisë e shqyrtoi seriozisht mbështetjen e përpjekjes ndërkombëtare për te eliminuar materialet luftarake kimike te Sirisë ne mënyrë te sigurte.”
Reagimi vijon duke theksuar se, Shtetet e Bashkuara do te vazhdojnë te punojnë me aleatet dhe partneret si dhe me organizatës për ndalimin e armeve kimike dhe Kombet e Bashkuara për te siguruar eliminimin e programit te armeve kimike te Sirisë.
“Mbetemi besimplote se do ta përfundojmë eliminimin e programit brenda afatit për te cilin është rene dakord.”
Ne fund nënvizohet se Shtetet e Bashkuara dhe Shqipëria kane një miqësi te forte dhe jetëgjate.
“Ne vazhdojmë te mbështesim qeverinë dhe popullin e Shqipërisë teksa punojnë per te ndërtuar një shoqëri me te drejte dhe me demokratike.”
Një qëndrim te njëjte ka shprehur edhe Komisioni Europian mbi këtë çështje. Zëdhënësi i KE-se, Majkell Men, për “Vizion Plus” tha se Bashkimi Europian e mirëkupton dhe e respekton vendimin e qeverise shqiptare.
“Ne e mbajtëm shënim deklaratën e kryeministrit Rama mbi çështjen e armeve kimike te Sirisë. Bashkimi Europian e kupton dhe e respekton këtë vendim. Bashkimi Europian do te vijoje te mbështesë organizatën për ndalimin e armeve kimike, OKB-ne dhe partneret tanë ndërkombëtare, ne përpjekjet e vazhdueshme për te shkatërruar arsenalin e armeve kimike te Sirisë.”
als_Latn als_Latn als_Latn als_Latn als_Latn als_Latn als_Latn als_Latn